
Parlamentul României
Camera Deputaților

	Comisia pentru apărare, ordine                                                                    Bucureşti
  publică și siguranță națională                                                                     22.04.2026  
       Nr. 7C-14/224/25.03.2026



Către,

BIROUL PERMANENT AL CAMEREI DEPUTAŢILOR

		
	Vă înaintăm, alăturat, raportul asupra Proiectului de Lege pentru ratificarea Acordului între Consiliul de Miniştri al Bosniei şi Herţegovina şi Guvernele celorlalte părţi la Iniţiativa de Pregătire şi Prevenire a Dezastrelor din Sud-Estul Europei privind aranjamentele ţării gazdă pentru Secretariatul Iniţiativei de Pregătire şi Prevenire a Dezastrelor din Sud-Estul Europei, deschis spre semnare la 4 aprilie 2018, la Ankara şi semnat de Guvernul României la 4 iulie 2018, la Sarajevo trimis, spre dezbatere şi examinare în fond, Comisiei pentru apărare, ordine publică şi siguranţă naţională cu adresa nr. PL-x 241 din 25.03.2026.
În raport cu obiectul şi conţinutul acestuia, Proiectul de Lege face parte din categoria legilor ordinare.



	Preşedinte 
Mihai WEBER

RAPORT
asupra Proiectului de Lege pentru ratificarea Acordului între Consiliul de Miniştri al Bosniei şi Herţegovina şi Guvernele celorlalte părţi la Iniţiativa de Pregătire şi Prevenire a Dezastrelor din Sud-Estul Europei privind aranjamentele ţării gazdă pentru Secretariatul Iniţiativei de Pregătire şi Prevenire a Dezastrelor din Sud-Estul Europei, deschis spre semnare la 4 aprilie 2018, la Ankara şi semnat de Guvernul României la 4 iulie 2018, la Sarajevo

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru apărare, ordine publică şi siguranţă naţională a fost sesizată, spre dezbatere în fond, cu Proiectul de Lege pentru ratificarea Acordului între Consiliul de Miniştri al Bosniei şi Herţegovina şi Guvernele celorlalte părţi la Iniţiativa de Pregătire şi Prevenire a Dezastrelor din Sud-Estul Europei privind aranjamentele ţării gazdă pentru Secretariatul Iniţiativei de Pregătire şi Prevenire a Dezastrelor din Sud-Estul Europei, deschis spre semnare la 4 aprilie 2018, la Ankara şi semnat de Guvernul României la 4 iulie 2018, la Sarajevo, trimis cu adresa nr. PL-x 241 din 25.03.2026 şi înregistrat la Comisia pentru apărare, ordine publică şi siguranţă naţională cu nr. 7C-14/224 din 25.03.2026.
Proiectul de lege are ca obiect de reglementare ratificarea Acordului între Consiliul de Miniştri al Bosniei şi Herţegovina şi Guvernele celorlalte părţi la Iniţiativa de Pregătire şi Prevenire a Dezastrelor din Sud-Estul Europei privind aranjamentele ţării gazdă pentru Secretariatul Iniţiativei de Pregătire şi Prevenire a Dezastrelor din Sud-Estul Europei, deschis spre semnare la 4 aprilie 2018, la Ankara şi semnat de Guvernul României la 4 iulie 2018, la Sarajevo. Obiectul Acordului îl constituie reglementarea funcţionării Secretariatului (DPPI SEE) ca entitate cu personalitate juridică, cu sediul la Sarajevo, în Bosnia şi Herţegovina. Acordul reglementează o serie de aspecte, precum: statutul legal al Secretariatului, contribuţiile ţării gazdă la facilităţile de lucru, identificarea vizuală a Secretariatului prin folosirea de steaguri şi emblem, libertatea operaţiunilor Secretariatului, inviolabilitatea locaţiei Secretariatului, excepţiile de la procedurile judiciare şi executări, excepţii de la taxe şi impozite, scutiri de la vamă, libertatea de a dispune de fonduri şi libertatea de tranzacţionare, drepturile şi obligaţiile şefului Secretariatului, ale oficialilor, experţilor şi reprezentanţilor, statutul cetăţenilor ţării gazdă şi al rezidenţilor permanenţi, precum şi al personalului local pentru servicii, aspecte privind securitatea, dispoziţii cu caracter procedural, cum ar fi intrarea în vigoare şi aplicarea provizorie, durata şi încetarea, aderarea, amendamente, soluţionarea diferendelor etc.
La întocmirea prezentului raport, Comisia pentru apărare, ordine publică şi siguranţă naţională a avut în vedere:
· avizul favorabil al Consiliului Legislativ (nr. 245 din 19.03.2026);
· avizul favorabil al Comisiei pentru politică externă (nr. 7C-15/69/08.04.2026);
· avizul favorabil al Comisiei juridice, de disciplină şi imunităţi (nr. 7C-13/288/08.04.2026);
Conform dispoziţiilor art. 75 din Constituţia României, republicată, cu modificările şi completările ulterioare şi ale art. 92 alin. (8) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este primă Cameră sesizată.
În conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, la dezbateri au participat domnul Silviu Macovei, Secretar de Stat în cadrul Ministerului Afacerilor Interne.
La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă.
Conform dispoziţiilor art. 62 și ale art. 64 şi 133 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru apărare, ordine publică şi siguranţă naţională au examinat, în şedinţa din 22.04.2026, şi au hotărât, cu unanimitate de voturi, să propună Plenului Camerei Deputaţilor, un raport de adoptare, în forma iniţiatorului, a Proiectului de Lege pentru ratificarea Acordului între Consiliul de Miniştri al Bosniei şi Herţegovina şi Guvernele celorlalte părţi la Iniţiativa de Pregătire şi Prevenire a Dezastrelor din Sud-Estul Europei privind aranjamentele ţării gazdă pentru Secretariatul Iniţiativei de Pregătire şi Prevenire a Dezastrelor din Sud-Estul Europei, deschis spre semnare la 4 aprilie 2018, la Ankara şi semnat de Guvernul României la 4 iulie 2018, la Sarajevo.
Conform prevederilor art. 76 alin. (2) din Constituţia României, republicată, cu modificările şi completările ulterioare, Proiectul de Lege face parte din categoria legilor ordinare.


	Preşedinte
	Secretar

	Mihai WEBER


Întocmit,
Consilier parlamentar, Mircea STAN
	Mirela-Forenţa MATICHESCU

